**FIȘA MĂSURII**

**Denumirea măsurii – ACŢIUNI DE INFORMARE ŞI TRANSFER DE CUNOSTINŢE PRIN ACTIUNI DEMONSTRATIVE**

**CODUL Măsurii – M1/ 1A ,2A**

**Tipul măsurii: □ INVESTIȚII**

 X**□** SERVICII

 **□** SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Această măsură urmărește îmbunătăţirea cunoştinţelor de bază și diseminarea/asimilarea rezultatelor cercetării şi a inovării, ca urmare a transferului de cunoştinţe prin acţiuni demonstrative şi acţiuni de informare în rândul fermierilor, beneficiari de sprijin ai măsurilor M2 și M 4 şi a altor fermieri interesaţi din teritoriu.

Aceste activități sunt foarte importante pentru a promova creșterea economică și dezvoltarea teritoriului Moldo-Prut și a îmbunătăți competitivitatea ,durabilitatea şi eficiența utilizării resurselor , a performanței ecologice in exploatațiile agricole . În plus , măsura contribuie la intensificarea legăturilor între agricultură și cercetare .

 Această măsură vine în întâmpinarea unei nevoi și anume creșterea productivității exploatațiilor agricole din teritoriu, nevoie subliniată de câteva din **punctele slabe** ale teritoriului (așa cum reies din analiza SWOT): potențial de producție preponderent mediu şi scăzut al terenurilor arabile; număr ridicat de fermieri cu nivel de pregătire redus ; lipsa iniţiativelor in realizarea activităţilor demonstrative pentru a ilustra o tehnologie nouă , utilizarea de noi echipamente , noi metode de protecție a culturilor ; practicarea agriculturii după metode empirice, dar şi de punctele tari, cum ar fi interes pentru aplicarea tehnologiilor inovative ce utilizează TIC in scopul realizării agriculturii inteligente si de precizie.

**Obiectiv(e) de dezvoltare rurală** : 1 Favorizarea competitivității agriculturii **,** conf Reg. (UE) nr. 1305/2013, art. 4.

**Obiectiv specific al măsurii** : Ridicarea nivelului de pregătire al fermierilor din teritoriul Moldo-Prut.

**Măsura contribuie la prioritatea prevăzută la art. 5, Reg. (UE) nr. 1305/2013** :

P1 Încurajarea transferului de cunoștințe și a inovării în agricultură, silvicultură și în zonele rurale

**Măsura corespunde obiectivelor** art. 14 din Reg. (UE) nr. 1305/2013 ( exclusiv schimburi pe termen scurt la nivelul conducerii exploataţiilor si pădurilor, precum şi vizite in exploataţii si păduri).

**Măsura contribuie la Domeniul de intervenție**: **1A** Încurajarea inovării, a cooperării și a creării unei baze de cunoștințe în zonele rurale.

**Măsura contribuie la obiectivele transversale** ale Reg. (UE) nr. 1305/2013: inovare, protecția mediului și de atenuarea schimbărilor climatice și de adaptarea la acestea, în conformitate cu art. 5, Reg. (UE) nr. 1305/2013).

**Complementaritatea cu alte măsuri din SDL**: Măsura M1 este complementară cu măsura M2, in sensul că beneficiarii direcţi ai masurii M2 vor fi beneficiari indirecţi ai măsurii M1. **Sinergia cu alte măsuri din SDL:** Măsura M1 contribuie impreună cu măsura M2 şi măsura M4 la prioritatea **P2 , prin DI 2A.**

**2. Valoarea adăugată a măsurii**

Valoarea adaugată a măsurii constă in faptul că aduce soluţii inovatoare la problemele existente in teritoriu, respectiv crează legatura dintre necesarul de cunoştinţe specifice activităţilor agricole şi investiţiile ce se realizează in acest domeniu. Prin acesată măsura se asigură creșterea gradului de informare a fermierilor privind posibilitatea introducerii de noi tehnologii inovative pe de o parte şi pa altă parte creşterea nivelului de conştientizare al persoanelor angajate în sectoarele agricol și alimentar, cu privire la domenii specifice în care își desfășoară activitatea, protecția mediului sau alte domenii de interes general. Ca rezultat se așteaptă înțelegerea obiectivelor SDL 2014-2020 care sunt in concordanţă cu cele din Reg. (UE) nr. 1305/2013.

Implementarea acestei măsuri in corelaţie cu celelalte măsuri din SDL va avea un impact semnificativ şi va aduce plus-valoare activităţilor agricole derulate in teritoriu,prin imbunătăţirea procedurilor de lucru ale fermierilor şi creşterea competitivităţii fermelor.

**3. Trimiteri la alte acte legislative**

**R (UE) Nr. 1336/2013** de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții

**Legislație Națională:**

**Ordonanţă de Urgenţă a Guvernului (OUG) Nr. 34 /2006** privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare

**Hotărârea de Guvern (HG) Nr. 925/2006** pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii

**Legea Nr. 31/1990** privind societăţile comerciale cu modificările și completările ulterioare

**Ordonanța de Guvern (OG) Nr. 26/2000** cu privire la asociații și fundații modificările și completările ulterioare

**Ordonanţă de Urgenţă a Guvernului (OUG) Nr. 44/2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale modificările și completările ulterioare

**Legea Nr. 1/2011** a educaţiei naţionale modificările și completările ulterioare

**Ordonanţa de Guvern (OG) Nr. 8 din 23 ianuarie 2013** pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale

Alte acte normative aplicabile în domeniul fiscal

**4. Beneficiari direcți/indirecți (grup țintă)**

Pot fi:

Beneficiari direcţi: Entităţi publice și/sau private care au în obiectul de activitate activități de informare/demonstrative și/sau diseminare.

Beneficiari indirecţi (grup ţinta):

Beneficiarii indirecţi pentru proiecte demonstrative pot fi fermieri care își prevăd în cadrul proiectelor ,investiții în utilaje şi echipamente inovative pentru agricultura de precizie (echipamente cu autoghidaj,echipamente de monitorizare a culturilor de la distanţă ,echipamente de monitorizare a climei), sisteme de irigații dotate cu echipamente de contorizarea apei, prin măsura M2, (membrii OUAI care implementează proiecte de irigații, inclusiv metode și tehnici de producție care conduc la eficientizarea consumului de apă și la combaterea schimbărilor climatice), fermieri inregistraţi cu suprafete in agricultură ecologică sau in conversie, sau partenerii in proiectele de cooperare din cadrul măsurii M4.

Beneficiarii indirecţi pentru proiecte de informare pot fi fermieri, asociatii, fermieri din cadrul parteneriatelor constituite în vederea implementării măsurilor M2 şi M4,la activităţi de difuzare a informatiilor cu privire la agricultură, protecția mediului (ex. protecția solului și apei pe terenuri arabile, conservarea biodiversității pe terenuri arabile), schimbări climatice (inclusiv adaptarea practicilor agricole la efectele schimbărilor climatice), sectorul agro-alimentar, în scopul de a conștientiza grupul țintă asupra cunoștințelor relevante pentru activitatea desfășurată la locul de muncă, precum şi fermieri din domeniul zootehniei care prelucrează in la nivelul fermei in mod tradiţional lapte .

Nu pot fi beneficiari indirecţi , beneficiarii indirecţi ai sub-măsurii 1.2 din PNDR.

Participarea în cadrul acțiunilor de informare și activităților demonstrative a beneficiarilor indirecţi este gratuită .

**5. Tip de sprijin**

**Se va stabili în conformitate cu prevederile art. 67 al Reg. (UE) nr. 1303/2013.**

• Rambursarea costurilor eligibile suportate și plătite efectiv.

**6. Tipuri de acțiuni eligibile și neeligibile**

**Operațiuni/Acțiuni eligibile pentru suport**:

Activităţile demonstrative se vor realiza prin sesiuni practice care vizează:

Metode inovative de practicare a agriculturii de precizie(utilizarea eficientă a echipamentelor cu autoghidaj, echipamentelor de monitorizare a culturilor de la distanţă, echipamente de monitorizare a climei), echipamente de irigații dotate cu contorozor de apă, inclusiv metode și tehnici de producție care conduc la eficientizarea consumului de apă și la combaterea schimbărilor climatice ,metode noi de protecție a culturilor sau tehnici specifice de producție in agricultură ecologică sau in conversie.

Activitatea poate avea loc într- o fermă sau în alte locuri, cum ar fi centre de cercetare , clădiri de expoziție , etc

Activitaţile de informare se vor realiza prin sesiuni de difuzare a informaţiilor cu privire la agricultură, protecția mediului (ex. protecția solului și apei pe terenuri arabile, conservarea biodiversității pe terenuri arabile), schimbări climatice (inclusiv adaptarea practicilor agricole la efectele schimbărilor climatice), sectorul agro-alimentar, în scopul de a conștientiza grupul țintă asupra cunoștințelor relevante pentru activitatea desfășurată la locul de muncă, precum şi in sectorul zootehnic pentru fermele de semi-subzistenta si cele mici in care se prelucrează laptele.

Aceste acțiuni pot lua forma unor expoziții, întâlniri , prezentări sau pot fi informații în media electronică și tipărită .

Materialele și acțiunile nu pot sprijini produse sau producători si nu pot promova produse specifice.

**7. Condiții de eligibilitate**

* Solicitantul se încadrează în categoria de beneficiari eligibili;
* Solicitantul este persoană juridică constituită în conformitate cu legislaţia în vigoare în România;
* Solicitantul are prevăzut în obiectul de activitate activități specifice domeniului;
* Solicitantul dispune de personal calificat, propriu sau cooptat în domeniile corespunzătoare tematicilor prevăzute.
* Solicitantul dispune de capacitate tehnică şi financiară necesară derulării activităţilor specifice de informare;
* Solicitantul dovedește experiență similară anterioară în proiecte de informare/demonstrative și/sau diseminare;
* Solicitantul nu este în stare de faliment ori lichidare;
* Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat;

Cheltuielile aferente implementării proiectelor pot fi efectuate pe teritoriul GAL sau în afara teritoriului GAL, dacă beneficiul sprijinului se adresează teritoriului GAL.

**Cheltuieli eligibile:**

* Onorariile prestatorului (inclusiv salariile, cazare, masă și transport);
* Cheltuieli pentru derularea acțiunilor, după cum urmează: o cazare, masă și transport participanți, după caz;

o materiale didactice și consumabile;

o materiale de informare și promovare;

o închirierea de echipamente necesare;

o închirierea de spaţii pentru susținerea acțiunilor de informare și activităților demonstrative.

• Alte cheltuieli strict legate de implementarea acţiunilor de informare și activităților demonstrative.

Toate aceste cheltuieli trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate.

**Cheltuieli neeligibile:**

• Investițiile în cadrul proiectelor demonstrative/alte investiții.

• Cheltuieli care nu servesc exclusiv acțiunilor de informare și activităților demonstrative.

**8. Criterii de selecție**

* Principiul tematicii și al grupului țintă care presupune adaptarea și detalierea tematicii stabilite, la nevoile grupului țintă din teritoriul Moldo-Prut;
* Principiul nivelului calitativ și tehnic cu privire la organizarea activităţii demonstrative sau a activitatii de instruire, experiența și/sau calificarea trainerilor;
* Principiul parteneriatului cu asociații reprezentative la nivel național și instituții de învățământ și/sau instituții de cercetare dezvoltare;
* Principiul implementării eficiente și accelerate a proiectului/contractului;
* Principiul eficientei utilizării fondurilor.

Principiile de selecție vor fi detaliate in ghidul solicitantului și vor avea în vedere prevederile art. 49 al Regulamentului (UE) nr. 1305/2013, urmărind să asigure tratamentul egal al solicitanților, o mai buna utilizare a resurselor financiare și direcționarea acestora in conformitate cu prioritățile SDL .

**9. Sume (aplicabile) și rata sprijinului**

**Sprijinul public** nerambursabil acordat în cadrul acestei sub-măsuri este de 100% din totalul cheltuielilor eligibile.

Valoarea proiectului poate fi intre 5.000 Euro si 10.000 Euro si va fi justificată de beneficiar in corelare cu grupul ţintă stabilit si acţiunile din cadrul proiectului (proiectele cu valoare maximă trebuie să acopere toate activităţile eligibile din cadrul măsurii, respectiv activităţi demonstrative si de informare, iar in cadrul fiecărei activităţi sa abordeze cel putin 4 din temele mentionate la punctal 6.

Stabilirea intensităţii sprijinului s-a facut de către parteneriat tinand cont că operaţiunea este negeneratoare de venit .

**10. Indicatori de monitorizare**

Cheltuieli publice totale: 10.000 euro

**Indicatorul specific LEADER – crearea de locuri de muncă: 0**